PROPOSTA DA PRESIDENCIA:
 
Deixar sen efecto a convocatoria do procedemento para a concesión, pola Deputación Provincial de Ourense, en réxime de concorrencia non competitiva, das  subvencións para o fomento das actividades escénicas e musicais 2020, cuxas bases reguladoras foron publicadas no BOP núm. 3 de data 04.01.2020.
 
 
A Xunta de Goberno da Deputación Provincial de Ourense adoptou, na súa sesión ordinaria do día 13 de decembro de 2019, o acordo de aprobación bases reguladoras da convocatoria do concurso para a concesión de subvencións para o fomento das actividades escénicas e musicais 2020. 
As bases e a convocatoria do referido concurso foron publicadas no BOP núm. 3 de data 04.01.2020, na sede electrónica provincial e na BDNS, nos termos previstos na lexislación aplicable.
 
No BOE núm. 67 de data 14.03.2020, publicouse o Real Decreto polo que declarou o estado de alarma para a xestión da situación de crise sanitaria ocasionada pola pandemia do COVID-19, estado de alarma que foi prorrogado por sucesivos reales decretos, rematando a súa vixencia ás 00.00 horas da data 21.06.2020.
 
Durante estos meses, todas as Administracións Públicas e concretamente a Deputación Provincial de Ourense, centraron os seus recursos e os seus esforzos en loitar contra a pandemia do COVID-19 e as súas consecuencias de carácter sanitario, económico ou social.
 
A Deputación Provincial de Ourense, tras as previas consultas cos axentes sociais e económicos da provincia, considerou necesario reasignar os recursos económicos dispoñibles no momento actual coa finalidade de establecer unha serie de liñas de axudas acordes ao novo escenario social e económico no que nos atopamos tras a situación de crise sanitaria ocasionada polo COVID-19.
 
Tendo presente o carácter discrecional e potestativo da actividade de fomento da cal as subvencións son unha manifestación, esta Administración Local considera que neste momento é prioritario e necesario adaptar a súa actividade subvencional, en particular no relativo ás actuacións escénicas e musicais, debido ás restricións impostas pola normativa ditada pola Xunta de Galicia.
 
Visto o anterior, DISPOÑO: 
 
PRIMEIRO.- Deixar sen efecto, dende o venres, 7 de agosto de 2020, a convocatoria e as solicitudes presentadas e as non resoltas, cuxa execución sexa posterior a esta data,  ao abeiro do acordo de aprobación das bases reguladoras da convocatoria do concurso para a concesión de subvencións para o fomento das actividades escénicas e musicais 2020 (BOP núm. 3 de data .4.01.2020), 
 
[bookmark: _GoBack]SEGUNDO.- As solicitudes presentadas antes da publicación do presente acordo, cuxa execución sexa posterior aos efectos desta resolución, serán arquivadas logo da devolución dos importes ingresados polo promotor, por ter quedado sen obxecto a súa pretensión, o que se fai público aos efectos da resolución do procedemento, de conformidade co previsto no artigo 21.1 da Lei 39/2015, do procedemento administrativo común.
 
TERCEIRO.- Ordenar a publicación do presente acordo no BOP, na sede electrónica provincial e dar comunicación do mesmo á BDNS.
CUARTO.- Dar conta e ratificar, se procedese, a presente resolución, na vindeira Xunta de Goberno.
 
 
 
 

